बॉलीवुड अभिनेत्री जिया खान को बुधवार दोपहर को सुपुर्दे खाक कर दिया गया। उनके जनाजे में परिचितों, दोस्तों के अलावा बॉलीवुड की हस्तियां भी शामिल रहीं। जिया के शव को सांता क्रूज कब्रिस्तान में दफनाया गया। इससे पहले जिया के मुंबई स्थित घर पर अभिनेता आमिर खान, रितेश देशमुख, नगमा, टीवी एक्ट्रेस उर्वशी ढोलकिया और सिद्धार्थ माल्या समेत कई लोग पहुंचे।
जिया के अंतिम संस्कार में शामिल होने के लिए जाते समय आदित्य पंचोली और कुछ मीडियाकर्मियों में कहासुनी हो गई थी। दरअसल अपनी कार से जिया के घर के लिए निकलते समय आदित्य की गाड़ी से एक कैमरापर्सन के ट्राईपॉड पर चढ़ गई थी। इससे नाराज मीडियाकर्मियों ने उनकी गाड़ी घेर ली। आदित्य और कुछ मीडियाकर्मियों के बीच कुछ देर तक तू-तू, मैं-मैं भी हुई, लेकिन कुछ देर में ही आदित्य सांता क्रूज कब्रिस्तान के लिए निकल गए।
जिस दौरान आदित्य को मीडियाकर्मियों ने घेर लिया था, मामले को शांत करने के लिए उन्होंने कैमरापर्सन को पैसे देने की कोशिश भी की। ये वाकया तस्वीरों में कैद हो गया।
आगे देखिए ये तस्वीरें...
hin_Deva hin_Deva hin_Deva hin_Deva